**Iubire!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire!...

Iubire, ce-ai fost arătată

Prin taina mare a-ntrupării

Din Planul Răscumpărării,

În har ai fost demonstrată,

În lumea noastră vinovată

Ce supusă a fost pierzării!

Tu-ai suferit, şi ai răbdat

Cea mai cruntă născocire

Ce Ţi-au pus ca-nvinuire,

Spre-a putea fi condamnat

Că-n trei zile-ai fi dărâmat

Templul... din a lui zidire!

Iubire, plină de mireasma

Cea răspândită a răbdării,

La Golgota,... crucificării

Ai închis morţii fantasma,

Căci lovită fiind cu palma

În obraz, L-ai dat scuipării!

Şi toate-acestea pentru noi

Ca să ne dai sacra izbăvire

Şi cea mai dulce mântuire,

Salvaţi de-osânda de apoi,

Din al păcatului negru noroi,

Spre slava-n veci în cinstire!

Flavius Laurian Duverna

18 februarie 2015